**Д О Г О В О Р**

**№ ..................../……………….. г.**

Днес, ………………….... г., в гр. София на основание чл. 101e от Законa за обществените поръчки между:

**1. МИНИСТЕРСТВО НА ОКОЛНАТА СРЕДА И ВОДИТЕ (МОСВ)** с адрес: гр. София 1000, бул. „Княгиня Мария Луиза“ № 22, с ЕИК по Булстат: 000697371, представлявано от Валерия Герова в качеството й на Възложител съгласно Заповед № РД-322/20.05.2015 г. и Красимира Илиева – началник отдел „Счетоводство“, наричано по-долу за краткост **ВЪЗЛОЖИТЕЛ**, от една страна и,

**2.** **„……………………“** , със седалище и адрес на управление:……………………….., с ЕИК:………….., представлявано от…..……………. в качеството му/й на ………………….., определено за изпълнител след проведена процедура по реда на глава осма “a” от ЗОП чрез публична покана с № …………………… в Портала за обществени поръчки, наричано по-долу за краткост ИЗПЪЛНИТЕЛ,от друга страна,

се сключи настоящият договор за възлагане на обществена поръчка с предмет: „Извършване на ремонтни строителни работи на хидротехническите съоръжения в защитени местности „Калимок-Бръшлен“ и „Персина“.

Страните се споразумяха за следното:

**І. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни ремонтни строителни работи по хидротехническите съоръжения, включващи основен ремонт на два двойни (източен и западен) и един единичен шлюз (централен) във възстановената влажна зона „Калимок-Бръшлен“, и един брой единичен шлюз на остров Белене в Природен парк „Персина“,в съответствие с Техническите спецификации на ВЪЗЛОЖИТЕЛЯ и офертата (Ценово и Техническо предложение) на ИЗПЪЛНИТЕЛЯ, представляващи неразделна част от настоящия договор.

**ІІ. СРОК И МЯСТО НА ИЗПЪЛНЕНИЕ**

**Чл.2. (1)** Договорът влиза в сила от датата на подписването му и е със срок за изпълнение не повече от **80 календарни дни**, считано от датата на подписването.

**(2)** Срокът за изпълнение на дейностите по предмета на договора е не повече от **50 работни дни** и започва да тече от получаване на разрешение за работа на съответното съоръжение и подписан акт за предаване на работната площадка при.

**Чл. 3** Мястото на изпълнение на поръчката е във възстановената влажна зона „Калимок-Бръшлен“, Природен парк „Русенски Лом“, и във възстановена влажна зона на остров Белене, Природен парк „Персина“.

**ІІІ. ЦЕНА И НАЧИН НА ПЛАЩАНЕ**

**Чл.4. (1)** За извършване на дейностите при изпълнение на предмета на договораВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в размер на …………… (Словом: ……………………………………………………………..) лева без ДДС, съответно ……………… (Словом: ……………………………………………………..) лева с ДДС съгласно ценовото предложение на ИЗПЪЛНИТЕЛЯ, което е неразделна част от настоящия договор.

**(2)** Възнаграждението по предходната алинея включва всички необходими разходи за труд и механизация, материали с транспортни разходи до местообекта и всички допълнителни разходи към тях, включително необходимите товаро-разтоварни операции, пренос, почистване, както и всички други свързани с тях.

**(3)** При необходимост от извършване на допълнителни видове работи, те се съгласуват с ВЪЗЛОЖИТЕЛЯ и се изпълняват при условие, че общото възнаграждение за изпълнение на договора остане в рамките на договорения в чл.4, ал. 1 размер.

**Чл.5. (1)** Заплащането на възнаграждението по чл.4, ал. 1 се извършва по следната схема:

**1.** Авансово плащане в размер на 25 % от стойността на договора с ДДС, възлизащо на ………….. (Словом: …………………………………….) лева, платимо в 10 (десет) дневен срок от сключване на договора след представена от ИЗПЪЛНИТЕЛЯ фактура.

**2.** Окончателно плащане в размер на 75 % от стойността на договора с ДДС, възлизащо на ………….. (Словом: …………………………………….) лева, платимо в 15 (петнадесет) дневен срок след завършване на ремонтно-строителните работи и подписване на приемо-предавателен протокол ведно с приложимите съпътстващи документи между упълномощени представители на страните, и представена от ИЗПЪЛНИТЕЛЯ фактура.

**(2)** Срокът на всички плащания разписани в договора може да бъде удължен при възникнали обстоятелства съгласно чл.303а, ал.2 от Търговския закон.

**(3)** Плащанията ще се извършват по банков път по следната банкова сметка на ИЗПЪЛНИТЕЛЯ:

**Банка: ……………………..**

**IBAN: ……………………...**

**BIC: ………………………..**

**(4)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 3 в срок от 5 (пет) работни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(5)** Договорената цена е окончателна и не подлежи на актуализация за срока на настоящия договор.

**(6)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 15 ***/тази разпоредба остава в договора в случай, че избраният изпълнител е посочил, че ще използва подизпълнител/***

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.6.** ИЗПЪЛНИТЕЛЯТ се задължава

**1.** да изпълни строително-ремонтните дейности в съответствие с техническото си предложение, което е неразделна част от настоящия договор, като носи пълната отговорност за качественото изпълнение, спазвайки технологичния процес и безопасност на труда.

**2**. да осигури по всяко време до приключване на работата, достъп до обекта на представители на ВЪЗЛОЖИТЕЛЯ за осъществяване на контрол върху извършените дейности и цялата документация във връзка със строителството, както и да представят копия от документи**.**

**3**. да изпълнява мерките и препоръките, дадени от ВЪЗЛОЖИТЕЛЯ и съдържащи се в докладите от проверки на място, проведени по отношение на настоящия договор за обществена поръчка.

**4.** да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**5.** да докладва на ВЪЗЛОЖИТЕЛЯ за възникнали нередност и да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване.

**6.** ИЗПЪЛНИТЕЛЯТ носи пълната отговорност за безопасността на работници и други лица, при изпълнение на всички видове работи и дейности по договора, съгласно действащите норми.

**7.** По време на извършване на работите ИЗПЪЛНИТЕЛЯТ се задължава да изготви и представи на ВЪЗЛОЖИТЕЛЯ следната документация:

* Влаганите строителни материали трябва да бъдат придружени с декларация за съответствие с указание за прилагане на български език, съставени от производителя или от неговия упълномощен представител съгласно НАРЕДБА № РД-02-20-1 ЗА УСЛОВИЯТА И РЕДА ЗА ВЛАГАНЕ НА СТРОИТЕЛНИ ПРОДУКТИ В СТРОЕЖИТЕ НА РЕПУБЛИКА БЪЛГАРИЯ в сила от 01.03.2015 г.
* Да представят окомплектована придружителна документация на вложените материали.
* Да изготвят и представят констативни, приемателни и двустранни протоколи и актове, при изпълнение на обекта.
* Почистване на работната площадка с изнасяне на всички отпадъци от територията на парка до най-близкото сметище в района.

**8.** Да сключи договор/договори за подизпълнение с посочените в офертата му подизпълнители в 3-дневен срок от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок. ***/тази разпоредба остава в договора в случай, че избраният изпълнител е посочил, че ще използва подизпълнител/и/***

**Чл. 7.** ИЗПЪЛНИТЕЛЯТ има право:

**1**. Да получи уговореното възнаграждение при условията и в сроковете, посочени в настоящия договор.

**2**. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнението му.

**Чл.8.** ВЪЗЛОЖИТЕЛЯТ има правото:

**1.** Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка;

**2.** Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ;

**3.** Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в чл. 16 от настоящия договор;

**4.** Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ;

**5.** Да откаже да приеме работата и да заплати част или цялото възнаграждение в случай, че ИЗПЪЛНИТЕЛЯТ се е отклонил от поръчката или работата му е с недостатъци;

**6.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители. ***/тази разпоредба остава в договора в случай че избраният изпълнител е посочил, че ще използва подизпълнител/***

**Чл.9.** ВЪЗЛОЖИТЕЛЯТ се задължава:

**1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор;

**2**. Да представи на ИЗПЪЛНИТЕЛЯ всички необходими документи за изпълнение на възложената работа и да оказва необходимото съдействие;

**3.** Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**V. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.10. (1)** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……….…. (Словом: ………..……………............) лева, представляващи 5 % от неговата обща стойност без ДДС.

**(2**) Гаранцията се представя в една от следните форми:

- банкова гаранция; или

- парична сума, по следната банкова сметка на Възложителя:

**Банка: БНБ ЦУ**

**IBAN: BG70BNBG 966 133 001 38 701**

**BIC код: BNBGBGSF**

**Чл.11.** ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 14 /четиринадесет/ календарни дни.

**Чл.12.** При липса на възражения по изпълнението на договора ВЪЗЛОЖИТЕЛЯТ освобождава гаранцията по чл. 10 в срок от 30 (тридесет) дни след приключване на изпълнението, без да дължи лихви за периода, през който средствата законно са престояли при него.

**Чл.13.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 14. (1)** Приемането на извършената работа по чл. 1 от договора се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ упълномощени лица.

**(2)** Приемането на работата по настоящия договор се удостоверява с подписване от лицата по ал. 1 на двустранен приемо-предавателен протокол. в който се описва извършената работа: количество, качество, стойността на извършената работа и вложените материали, налични недостатъци, както и дали е спазен срокът за изпълнение на настоящия договор.

**(3)** В случай, че бъдат констатирани съществени недостатъци ВЪЗЛОЖИТЕЛЯТ има право да откаже да приеме работата. Установените недостатъци се описват в констативен протокол като се посочва и срок за тяхното отстраняване. Този срок не се отразява на графика за изпълнение и не удължава крайния срок на изпълнението. Недостатъците се отстраняват от ИЗПЪЛНИТЕЛЯ за негова сметка като той дължи неустойка за забава, когато поради отстраняването им просрочва определения краен срок за завършване на дейностите.

**Чл. 15.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя. ***/тази разпоредба остава в договора в случай, че избраният изпълнител е посочил, че ще използва подизпълнител/***

**VІІ. НЕУСТОЙКИ**

**Чл.16. (1)** В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % за всеки просрочен ден, но не повече от 25 % от общата стойност на договора.

**(2)** При пълно неизпълнение на договора от страна на Изпълнителя, последният дължи на Възложителя неустойка за причинените от неизпълнението вреди в размер на 25% от общата стойност на договора.

**(3)** При лошо или частично неизпълнение на договора от страна на Изпълнителя, последният дължи на Възложителя неустойка в размер на 10% от общата стойност на договора.

**(4)** В случай че договорът бъде прекратен по взаимно съгласие на страните, неустойки не се дължат.

**(5)** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

**Чл. 17. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в срок 5 (пет) работни дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Х. ПРЕКРАТЯВАНЕ НА ДОГОВОРА**

**Чл. 18. (1)** Настоящият договор се прекратява:

**1**. С изтичане на срока по чл.2 или с достигане на предвидената в чл. 4 стойност.

**2.** По взаимно съгласие между страните, изразено в писмена форма;

**3.** При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

**4.** При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ

**5.** С окончателното му изпълнение;

**6.** По реда на чл. 43, ал. 4 от Закона за обществените поръчки;

**7.** когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**1.** забави изпълнението на някое от задълженията си по договора с повече от 10 работни дни;

**2**. не отстрани в разумен срок, определен от ВЪЗЛОЖИТЕЛЯ, констатирани недостатъци;

**3.** не изпълни точно някое от задълженията си по договора;

**4.** бъде обявен в несъстоятелност или когато е в производство по несъстоятелност или ликвидация.

**6**. използва подизпълнител, без да е декларирал това в офертата си, или използва подизпълнител, който е различен от този, посочен в офертата му. ***/тази разпоредба остава в договора в случай, че избраният изпълнител е посочил, че ще използва подизпълнител/и/***

**(3)** ВЪЗЛОЖИТЕЛЯТ може да прекрати договора едностранно с 15 (петнадесет) дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ХІ. ЗАКЛЮЧИТЕЛНИ РАЗПОРЕДБИ**

**Чл. 19.** Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

**Чл. 20.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл. 21.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 22.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл. 23.** За всички неуредени в този договор въпроси се прилагат разпоредбите на действащото законодателство.

**Чл. 24.** Нито една от страните няма право да прехвърля правата и задълженията, произтичащи от този договор, на трета страна, освен в предвидените от закона случаи.

**ДОПЪЛНИТЕЛНИ РАЗПОРЕДБИ**

**Чл. 25.** По смисъла на този договор:

1. „пълно неизпълнение“ е налице когато Изпълнителят не осъществява абсолютно нищо от дължимите услуги, включително и закъсняло изпълнение, когато Изпълнителят е извършил дължимото, но с толкова голямо закъснение, че то е безсмислено или безполезно за Изпълнителя, както и лошо изпълнение, когато Изпълнителят е осъществил услугите, предмет на настоящия договор, но извършеното е некачествено и не удовлетворява интереса на Възложителя.

2. „частично неизпълнение“ е налице в случаите, когато Изпълнителят не осъществи в пълен обем и количество услугите, включени в предмета на договора, а е изпълнил само част от дължимото.

Настоящият договор се сключи в три еднообразни екземпляра – два за Възложителя и един за Изпълнителя.

Неразделна част от настоящия договор са:

1. Техническата спецификация на ВЪЗЛОЖИТЕЛЯ;
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ВАЛЕРИЯ ГЕРОВА**

*ГЛАВЕН СЕКРЕТАР*

**КРАСИМИРА ИЛИЕВА**

*НАЧАЛНИК ОТДЕЛ „СЧЕТОВОДСТВО“,*

*ДИРЕКЦИЯ „ФИНАНСОВО УПРАВЛЕНИЕ“*